Vadokliai

Vadokliai – miestelis Panevėžio rajono savivaldybėje, 11 km į rytus nuo Ramygalos. Seniūnijos ir seniūnaitijos centras. Prateka Juoda. Stovi Vadoklių Švč. Jėzaus Širdies bažnyčia (nuo 1876 m.; su varpine šventoriuje), Visų Šventųjų koplyčia, yra Vadoklių pagrindinė mokykla, biblioteka, paštas (LT-38019).

Netoli miestelio yra ir Vadoklių kaimas.

miniatiūra|left|Akmuo su data
miniatiūra|left|Vadoklių aikštė ir Vyčio apygardos paminklas

 Istorija 

Pirmą kartą istoriniuose šaltiniuose Vadokliai paminėti 1378 m. Livonijos kronikose. XVIII a. pradžioje minimas Vadoklių dvaras, kurį 1726 m. valdė Belazarai. Dvarininkas Anupras Belazaras 1781 m. pastatydino pirmąją Vadoklių bažnyčią. XIX a. Vadokliai buvo kaimas ir dvaras Vilkmergės apskrities Raguvos valsčiuje.

1908 m. Vadokliuose įsteigta „Saulės“ mokykla. Prieš I pasaulinį karą Vadokliuose buvo vandens malūnas, knygų rišykla, kelios duonos kepyklėlės, krautuvės, linų apdirbimo įmonės. 1919 m. netoli Vadoklių vyko Lietuvos karių savanorių kautynės su bolševikais. Vadoklių kapinėse palaidoti žuvę savanoriai. XX a. tarpukariu Vadokliuose buvo valsčiaus centras, policijos nuovada, sveikatos punktas, senelių prieglauda. 1928 m. čia pastatytas paminklas – kryžius žuvusiems už Lietuvos laisvę.

Pokario metais Vadoklių valsčiuje organizavosi partizaninis judėjimas, kūrėsi Vyčio partizanų apygardos Briedžio partizanų rinktinė. Vienas jos steigėjų – kapitonas Juozas Krikštaponis. Vėliau ši Vyčio apygardos partizanų reinktinė ir buvo pavadinata Krištaponio rinktine. Prie Vadoklių pastatytas paminklinis akmuo žuvusiems partizanams.

2006 m. spalio 29 d. Vadokliuose atidengtas ir pašventintas paminklas Vyčio partizanų apygardai.Laisvės kryžkelės (XXXII). Įamžinimas: investicija į ateitį. Bernardinai.lt 2008 m. rugpjūčio 12 d. Lietuvos Prezidento dekretu Nr. 1K-1478, patvirtintas Vadoklių herbas.

|}

 Gyventojai 

 Žymūs žmonės 
 Bronius Daunoras (1906–1985), rašytojas, žurnalistas.
 Kazys Zupka (1911–1999), poetas, žurnalistas, redaktorius, pedagogas.
 Domininkas Tumėnas (1860–1919), kunigas ir švietėjas, „Tėvynės sargo“ redaktorius.
 Čia yra gyvenęs dramaturgas Kazimieras Čiplys.
 Stanislava Turulienė (1943–) – poetė.Vadokliečiai ir audžia, ir kuria eiles, sekunde.lt

 Šaltiniai 

 Nuorodos